CELEX: 32007R1144
Language: lv
Date: 2007-10-01 00:00:00
Title: Komisijas Regula (EK) Nr. 1144/2007 ( 2007. gada 1. oktobris ), ar kuru groza Regulu (EK) Nr. 1831/96, ar ko saskaņā ar GATT uzliktajām saistībām no 1996. gada atver Kopienas tarifu kvotas dažiem augļiem un dārzeņiem un augļu un dārzeņu pārstrādes produktiem

2.10.2007   
            
            
               LV
            
            
               Eiropas Savienības Oficiālais Vēstnesis
            
            
               L 256/26
            
         
      KOMISIJAS REGULA (EK) Nr. 1144/2007
   (2007. gada 1. oktobris),
   ar kuru groza Regulu (EK) Nr. 1831/96, ar ko saskaņā ar GATT uzliktajām saistībām no 1996. gada atver Kopienas tarifu kvotas dažiem augļiem un dārzeņiem un augļu un dārzeņu pārstrādes produktiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopējo organizāciju (1) un jo īpaši tās 34. panta 1. punktu,
   tā kā:
   
               (1)
            
            
               Nolīgumā, kas vēstuļu apmaiņas veidā noslēgts starp Eiropas Kopienu un Argentīnas Republiku atbilstīgi 1994. gada Vispārējās vienošanās par tarifiem un tirdzniecību (VVTT) (2) XXIV panta 6. punktam un XXVIII pantam un kas apstiprināts ar Padomes Lēmumu 2006/930/EK (3), ir paredzēts palielināt esošo VVTT tarifa kvotu āboliem.
            
         
               (2)
            
            
               Komisijas 1996. gada 23. septembra Regula (EK) Nr. 1831/96, ar ko saskaņā ar GATT uzliktajām saistībām no 1996. gada atver Kopienas tarifu kvotas dažiem augļiem un dārzeņiem un augļu un dārzeņu pārstrādes produktiem, kā arī paredz šo kvotu pārraudzību (4), ir attiecīgi jāgroza.
            
         
               (3)
            
            
               Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1831/96 III pielikumā kvotas apjomu (tonnās) kvotai, kuras kārtas numurs ir 09.0061 un kura attiecas uz svaigiem āboliem, izņemot sidra ābolus, aizstāj ar “696”.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 1. oktobrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 297, 21.11.1996., 1. lpp. Regulā jaunākie grozījumi izdarīti ar Komisijas Regulu (EK) Nr. 47/2003 (OV L 7, 11.1.2003., 64. lpp.).
   
      (2)  OV L 355, 15.12.2006., 92. lpp.
   
      (3)  OV L 355, 15.12.2006., 91. lpp.
   
      (4)  OV L 243, 24.9.1996., 5. lpp. Regulā grozījumi izdarīti ar Regulu (EK) Nr. 973/2006 (OV L 176, 30.6.2006., 63. lpp.).